Grad Rijeka, Rijeka, Korzo 16, OIB 54382731928, kojeg zastupa gradonačelnik mr. sc. Vojko Obersnel (u daljnjem tekstu: Grad Rijeka)

i

Osnovna škola -----------, OIB \_\_\_\_\_, koju zastupa ravnatelj/ica ------------------- (u daljnjem tekstu: Škola)

zaključili su dana ……………

**SPORAZUM O SURADNJI**

**na provedbi izvannastavne aktivnosti Građanski odgoj i obrazovanje**

**u osnovnim školama**

Članak 1.

Shvaćajući vrijednost građanskog odgoja i obrazovanja kao jednog od temeljnih stupova demokratskog društva, Grad Rijeka pruža podršku pri njegovom uvođenju i provedbi svim zainteresiranim gradovima i županijama, kao i samim osnovnim školama koje za njime izraze interes.

Podršku iz prethodnog stavka ovog članka Grad pruža bez ikakve naknade.

Članak 2.

Sukladno utvrđenju iz prethodnog članka, predmet ovog Sporazuma je suradnja Grada Rijeke i Škole u uvođenju Programa građanskog odgoja i obrazovanja u Školu (u daljnjem tekstu: Program) te njegovog provođenja kao izvannastavne aktivnosti.

U svrhu pružanja podrške i pomoći radi ostvarenja ciljeva iz prethodnog stavka ovog Sporazuma, Grad Rijeka će Školi, i to bez naknade, ustupiti autorske radove koji predstavljaju materijal za tiskanje priručnika pod nazivom „Učenik građanin“, namijenjenog učenicima petih i šestih razreda osnovne škole, kao i pripadajuće Smjernice za učitelje.

Članak 3.

Škola nema pravo mijenjati i/ili dopunjavati materijal priručnika (autorske tekstove), niti isti ustupati trećim osobama te preuzima odgovornost za eventualne štete koje bi proizašle zbog povrede autorskih prava.

Članak 4.

Sporazumne strane suglasne su da će razmjenjivati iskustva o provođenju Programa.

Članak 5.

Sporazumne strane izražavaju želju da suradnja bude dugoročna, ali su suglasne da svaka može raskinuti ovaj Sporazum uz prethodnu pisanu obavijest drugoj strani.

Raskid nastupa protekom 30 dana od dana dostave obavijesti iz prethodnog stavka.

Članak 6.

Ovaj se Sporazum može mijenjati samo u pisanom obliku, suglasnom voljom obiju sporazumnih strana.

Članak 7.

Sporazum je sastavljen u četiri (4) istovjetna primjerka, od kojih svaka sporazumna strana zadržava po dva (2) primjerka.

Sporazum stupa na snagu danom potpisa ovlaštenih predstavnika sporazumnih strana.

KLASA:

URBROJ:

GRAD RIJEKA ŠKOLA ---------------------

GRADONAČELNIK RAVNATELJ/ICA

mr. sc. VOJKO OBERSNEL \_\_\_\_\_\_\_\_\_\_\_\_\_\_

 .